Document ID: 32012R0265

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 265/2012 ΤΟΥ ΣΥΜΒΟΥΛΊΟΥ
της 23ης Μαρτίου 2012
για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος της Λευκορωσίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 765/2006 (1) και ιδίως το άρθρο 8α παράγραφος 1,
Εκτιμώντας τα ακόλουθα:
(1)
Το Συμβούλιο εξέδωσε, στις 18 Μαΐου 2006, τον κανονισμό (ΕΚ) αριθ. 765/2006.
(2)
Λόγω της σοβαρότητας της κατάστασης στη Λευκορωσία, πρέπει να προστεθούν ορισμένα πρόσωπα και οντότητες στον κατάλογο των φυσικών και νομικών προσώπων, των οντοτήτων και των φορέων που υπόκεινται σε περιοριστικά μέτρα, όπως προβλέπεται στο παράρτημα ΙΒ του κανονισμού (ΕΚ) αριθ. 765/2006.
(3)
Οι πληροφορίες που αφορούν ένα πρόσωπο το οποίο περιλαμβάνεται στον κατάλογο του Παραρτήματος ΙΒ του κανονισμού (ΕΚ) αριθ. 765/2006 πρέπει να ενημερωθούν.
(4)
Το Παράρτημα ΙΒ του κανονισμού (ΕΚ) αριθ. 765/2006 θα πρέπει να τροποποιηθεί αναλόγως.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΒ του κανονισμού (ΕΚ) αριθ. 765/2006 τροποποιείται σύμφωνα με το Παράρτημα Ι του παρόντος κανονισμού.
Άρθρο 2
Τα πρόσωπα και οι οντότητες που περιλαμβάνονται στο Παράρτημα ΙΙ του παρόντος κανονισμού προστίθενται στο παράρτημα ΙΒ του κανονισμού (ΕΚ) αριθ. 765/2006.
Άρθρο 3
Ο παρών κανονισμός τίθεται σε ισχύ την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
Ο κανονισμός είναι δεσμευτικός στο σύνολό του και εφαρμόζεται άμεσα σε όλα τα κράτη μέλη.
Βρυξέλλες, 23 Μαρτίου 2012.

Labels: 18
5